LidanRubinov/Halacha-QA huggingface dataset:
שאלה: הפסק החדש של  בית הלל : הארגון בית הלל הוציא לאחרונה פסק בו הוא קורא לציבור שלנו לא לשרוף את החמץ, אלא לתת אותו לעניים. כמה נקודות ע"מ להבהיר את עמדתו של הארגון: א. במקום לשרוף חמץ מיותר ניתן למכור אותו באופן מרוכז ע"מ להביאו לאחר הפסח לעניים, מכיוון שבשבילם זהו הפסד מרובה (לשיטת הארגון). ב. החמץ שלא יחזיק מעמד עד לאחר הפסח ינתן לנזקקים אשר אינם יהודים. ג. שריפת אריזות ושקיות שברי לכל העולם שאינן חמץ גורמת לזיהום אויר ללא מטרה אמיתית. האם הרב הי"ו מסכים עם הפסק? לגבי נקודה א - האם הרב מסכים שלעניים זהו הפסד מרובה? לגבי נקודה ב - האם אין איסור לא תחנם בנתינת החמץ הזה לעניים גויים?
תשובה: מותר לעשות את זה. לגבי לעשות את זה לכתחילה, המאירי כותב שיש מצווה לבער. זו המצווה ואין בזה "בל תשחית".
שאלה: שמיעת שירי שלמה ארצי: הרב. האם מותר לשמוע את השירים של הזמר שלמה ארצי?
תשובה: מוזיקה ושירה משפיעים רבות על נשמת האדם בין לטובה וחלילה להיפך. כאשר שומעים שירים עם תוכן לא ראוי,יש בכך נזק רוחני ובודאי עם שומעים באופן קבוע. לכן שירים שהם עם תוכן סביר אפשר לשמוע. אך ככלל ראוי להעדיף שירים שיחזקו אותך בעבודת ה' ובקשר עם האומה.
שאלה: מנוי על קרבן פסח: לכבוד הרב הברכה וה רציתי לדעת מה דעתו של הרב בעניין שהתחדש בשנים האחרונות המנויים על קרבן הפסח. פסח כשר ושמח.
תשובה: מאחר ואין בית המקדש ולא נותנים אפילו לעלות להתפלל בהר הבית,זה עדיין מוקדם מידי.
שאלה: מעשר כספים בזמן החזרת המשכנתא: אם אנחנו קונים דירה ויש לנו לשלם משכנתא להחזיר עוד הלוואות, וההכנסות שלנו הם מאוד גבוליות להוצאות שהיו לנו, האם אנחנו חייבים בכל זאת לעשר? הבנו שיכול להיות שיש הקלה בעניין.
תשובה: עיקר דין מעשר כספים שנוי במחלוקת ויש אומרים שאינו אלא מנהג. וכן אפשר להקל ולתת מעשר ממה שנשאר לאחר הוצאות הבית. (יחווה דעת ג,עו צי"א י,ו)
שאלה: שבת שלאחר שביעי של פסח: השנה חל שביעי של פסח ביום שיש ולאחריו שבת. האם מותר לאכול מחמץ שנמכר בשבת זו, שהרי אין איסור אכילת חמץ?! בהנחה שהגוי מסכים להשתמש בחמץ שלו (שעדיין לא התבצעה הקנייה מהגוי). וא"ת "מיגו דאתקצאי." הרי איירי רק בגמרו בידי שמיים.
תשובה: גזל הגוי אסור מהתורה האם אתה מכיר את הגוי שקנה את החמץ והוא הרשה לך?
שאלה: זמרת ששרה רק לפני נשים: האם אישה יכולה להתפרסם כזמרת בארץ אבל ששרה רק לפני בנות?
תשובה: בהחלט כן. תבורך שהיא משמחת את נשות ישראל ועושה זאת בהתאם להלכה לשיר רק בפני נשים.
שאלה: תמונות מברית מילה: ב"ה זכיתי להכניס את בני בבריתו של אברהם אבינו. הצלם שהוזמן לצלם את הארוע צילם את כל מהלך המילה, ויש כמה וכמה תמונות בהם רואים את אבר המילה ואח"כ כשהוא פצוע ושותת דם. שאלתי היא - האם שייך וראוי לשים תמונות כאלה באלבום?
תשובה: כשאני משתתף בברית מילה אני דורש מהצלם לא לצלם את הברית עצמה.
שאלה: מכירת חמץ: הרב אנו רוצים שלא להגיע למכירת חמץ ולבער את הכל. רצינו לדעת אילו מצרכים חייבים לבערם, אלו מצרכים (שלא כתוב עליהם "כשר לפסח") אפשר להשאירם בבית במקום סגור ולא חייבים לבערם. אם הרב יוכל לכתוב כלל. השאלה נשאלה בהמשך לשאלה "מה לכלול במכירת חמץ"
תשובה: השיגו את "עולם קטן" מן השבת האחרונה יש שם רשימה מעודכנת
שאלה: היתר עיסקא לבנק הדואר ולבנק ירושלים: רציתי לשאול האם יש לבנק הדואר ולבנק ירושלים היתר עיסקא?
תשובה: ב"ה שלו-ם וברכה אני מניח שכן, תבקש לראות. הרב חגי בר גיורא
שאלה: איסור קרבה לנשים: השו"ע פוסק: "צריך להתרחק מהנשים מאד מאד", ולאחר מכן מביא דינים בנוגע לצניעות (כמו שאסור להביט ביופייה ולשחוק כנגדה וכו ). שאלתי לרב היא האם "צריך להתרחק מהנשים מאד מאד" הוא הכלל, והדינים הבאים אחריו הם הפרטים שלו, היינו מי ששומר על הדינים האלה שומר על כך, או האם הדינים הבאים אחריו הם דוגמות, והמשפט הזה בעצם בא לומר שתמיד יש מקום להרבות בהתרחקות מנשים (ומכאן נתן להבין כל מיני קדושי עליון כמו מרן הרב קוק זצ"ל ומרן הרב חרל"פ זצ"ל וכיו"ב שמעולם לא ראו צורת אשה, על אף שאין איסור כזה). השלכה חשובה היא לסוגי חברות - אם "צריך להתרחק מהנשים מאד מאד" הוא כלל והשאר הם כל פרטיו, הרי שאם החברה שומרת על אותם פרטים, אין נפקא מינה אם היא מעורבת או נפרדת - היא ר מצד שני, אם המשפט הוא כלל אבל השאר הם לא כל פרטיו, אלא דוגמות בודדות, הרי שתמיד יש מקום להרבות בצניעות, ויש העדפה לחברה שהיא כמה שיותר נפרדת, גם אם קיים מודל של חברה מעורבת צנועה השומרת על ההלכה (על אף שאני בספק האם במציאות שלנו יכולה להתקיים חברה כזו). לכבוד הרב הי"ו.
תשובה: הכלל להתרחק והפרטים הם דוגמאות, אכן בחברה מעורבת אין מציאות של התרחקות מהנשים מאוד מאוד ולכן לא יכול להיות שישמרו על הפרטים.
שאלה: הכשרת פלטה לשימוש: קנינו פלטה לשבת ומתברר שיוצרה בסין. כיצד אפשר להכשיר אותה?
תשובה: אם היא חדשה אתה יכול להשתמש בה ללא הכשרה. כמו כן, אם לא שמים עליה ממש אוכל אלא רק בכלים, לא צריך להטביל אותה.
שאלה: יום טוב שני של גלויות לשליח: עברנו לחו"ל לפני כשנה וחצי כיוון שבעלי קיבל תפקיד באחת הקהילות בתפוצות. לא הקצבנו את שהותנו בזמן אבל ברשותנו דירה בארץ ישראל ורוב חפצינו נמצאים שם. לא עולה על דעתי להשתקע חלילה בחו"ל אלא רק באופן זמני (אולי עוד שנה או שנתיים), האם אני צריכה לשמור יום טוב שני? ואם אני צריכה לשמור האם יש מקום להקל למשל בעיניני הכזיתים של ליל הסדר השני?
תשובה: עליכם לא לפרוש מן הציבור ולנהוג יו"ט שני דברים שאינם מורגשים כפרישה מוחר לכם לעשות כגון כמות המצה שתואכלי בליל הסדר בתנאי שלא ירגישו שאת לא אוכלת כשיעור
שאלה: חיוב קמחא דפסחא: לרב, האם קמחא דפסחא זהו חיוב? מי חייב בקמחא דפסחא? האם יש סכום שחייבים לתת? למי אפשר לתת? חג כשר ושמח.
תשובה: היעלה על הדעת שאת חג המצות תחוג בדיצות ואחיך האביון ישב בדכאון? זו הלכה מפורשת
שאלה: אסון השריפה - איך נתנחם?: לכבוד הרב, איך אפשר להתנחם ולהתחזק בעקבות אסון השריפה הנורא שבו נהרגו חמשת ילדי משפחת שעאר והאבא, והאם נשארה אלמנה ושכולה מכל ילדיה? זה כל כך מזעזע את הנפש להפגש עם האסון הזה ולחשוב על האובדן הנורא כל כך שחווה אם המשפחה. ובשורות טובות בע"ה
תשובה: זה מזעזע ומכאיב מאוד וכנראה שהאבל והצער הכללי שאחז את כל העם שיש בזה כפרה לכל עם ישראל וזה לא רק ענין פרטי למשפחה. וזה שהם נבחרו לכפר על כל ישראל מעיד על מדרגתם הגבוהה, ובודאי שהם יזכו בעולם האמת למעלה עצומה של גדולים וקדושים שנשמותיהם פעלו למען כל עם ישראל. ויהי רצון שגודר פרצות יגדור פרצה זאת מעל המשפחה ומעל כל ישראל.
שאלה: אכילת קטניות בשבת שאחרי שביעי של פסח: לפי דברי הרב יוצא שאכילת קטניות שאין צורך לבשלן בשבת זו, כגון במבה, חומוס מוכן וכדומה, תהיה מותרת אף לאשכנזים בביתם. האם אכן כך הדבר? השאלה נשאלה בהמשך לשאלה "קטניות לאשכנזים בשבת שאחרי שביעי של פסח"
תשובה: מותר
שאלה: תשובה על גילוח בתער בטעות: הלכתי לספר שיודע שאני לא מגלח בתער. במהלך התספורת הייתי שקוע במחשבה ובאותו רגע הספר בטעות העביר לי תער מעל האוזן בגובה המצח. באותו רגע ששמתי לב זזתי והזכרתי לו. איך עושים תשובה על דבר כזה?
תשובה: התשובה היא לא להסתפר יותר אצל אותו ספר שהכשיל אותך וד' יסלח לך, ואולי גם הוא הספר ילמד להיזהר יותר.
שאלה: הכשרת כיריים אינדוקציה לפסח: הרב, בהמשך לשאלה על הכשרת כיריים קרמיות עם אינדוקציה - באינטרנט ראינו כי כתוב שמכשיר האינדוקציה מורכב בתוך מבנה עשוי נירוסטה אשר בתוכו שדה חשמלי, המשטח העליון של המכשיר עשוי מזכוכית קראמית עמידה בחום שעליה מניחים את המחבתות או סירי הבישול. הכיריים לא עובדות אם לא מונח עליהן סיר ובתוכו נוזל אוכל (לכן לא ניתן להפעיל את הכיריים למשך שעה בחום מקסימלי ללא סיר עליהן.), לכן 1. האם ניתן להכשיר את הכיריים? הן מצד החומר שהן עשויות (האם נחשב כחרס או זכוכית או ממתכת)? 2. והן מצד הדרך בה צריך להכשיר אותן - עירוי מכלי ראשון או מספיק לחמם בחום מאקסימאלי? או בדרך אחרת. חשוב להוסיף, שלא ניתן להפעילן ללא סיר המונח על גביהן. ולכן אם מכשירים עם הסיר האם צריך להכשיר עם סיר חמץ או עם סיר של פסח? 3. שאלה נוספת - גם חלק מהסירים עשויים מחומר קרמי. כיצד ניתן להכשיר סירים העשויים מחומר קרמי?, ואם בכלל ניתן לעשות כן? סליחה על אריכות הדברים אבל העניין נצרך מחד,ומאידך אינו ברור לי דיו - הענין המציאותי וההלכתי. ופסח שמח לרב ולבני ביתו ולכל ישראל. השאלה נשאלה בהמשך לשאלה אישית
תשובה: בינתיים למדתתי את נושא האנדוקוציה מקרוב והדרך להכשרתה היא הנחת סיר ריק עליה ולחממו בחום המקסימלי עד שגם האינדוקציה עצמה תתחמם באותה דרגת חום עד שנייר ייחרך עליה מתוך הנחה שסיר קרמי הוא זכוכית. מנהג אשכנז לא להכשיר כלי זכוכית אלא א"כ אין סיר אחר ואזי הכשרו כנ"ל
שאלה: בחירת מעון לבני בן השנתיים: לכבוד הרב שמשיב. אני אמא לילד בן שנתיים ועומדת בפני דילמה לגבי המעון אליו אני אמורה לרשום את בני לשנה הבאה. עד היום הוא היה במשפחתון, ומשנה הבאה אני רוצה שהוא יהיה במעון. מצד אחד, הוא ילד מאוד חכם ב"ה וכבר מדבר יפה, לכן חשוב לי שילמד במקום עם תכנים דתיים. מצד שני, אני אישה שמאוד חשוב לה הניקיון והאסטטיקה. יש בקרבת מגוריי שני מעונות: האחד חרדי, באמת איכותי, מטפלות יראות שמיים ושמעתי עליו דברים טובים.מצד שני, ממה שראיתי ושמעתי- לא הכי נקי שם. הילדים לא הכי נקיים (נזלת באף, לא מחליפים בגדים אם מתלכלך וכו )- זה דבר שמאוד מפריע לי ברמת העיקרון. מצד שני- יש מעון נוסף בפיקוח משרד התמ"ת- האוכל כשר, אך המטפלות חילוניות ואינן שומרות מצוות, ומן הסתם התכנים שם יותר כללים ופחות תורניים. גם על מעון זה שמעתי דברים טובים ושהוא מאוד נקי ואסטטי. בקיצור, אני מרגישה די קטנונית לגבי הניקיון, אבל באמת לא יודעת מה יותר חשוב.? אשמח אם תסדרו לי קצת את העניינים רי עדיפויות. מובן שאני רוצה שבני ילמד בגן ובבי"ס דתיים. השאלה אם עכשיו אפשר להתפשר או בכל זאת חבל על השנים האלו של גרסא דינקותא.? למשיב, אמא מאוד לחוצה ודואגת.
תשובה: ברור שעניין הנקיון הוא חשוב מאוד כי זה נוגע לבריאות הגוף, אבל עם זה בריאות הנפש חשובה יותר. הרבה יותר קל לטפל בבעיות גוף מטיפול בבעיות נפש, והנפש היא עיקר האדם כשהגוף הוא רק כלי ומכשיר בידה.
שאלה: לעבוד כשומר בחול המועד פסח: אני עובד כשומר במתקן בארץ ואני סטודנט ככה שמתאפשר לי לעבוד מעט ובחול המועד פסח יש לי זמן לעבוד. ראיתי שאפשר לעבוד בחול המועד פסח בשמירה ולא הבנתי את ההבדל בין שמירה לשאר משרות, הריי על שניהם מקבלים שכר בחול המועד שזה אסור?
תשובה: יש דברים שחייבים לעשות אותם גם בחול המועד וממילא מותר לעבוד בהם. כגון רופא, אם הרופא לא יעבוד הרי שהחולים לא יקבלו את הטיפול שהם צריכים. כך גם השומר, הרי חייבים לשמור בחול המועד וממילא השומר צריך לעבוד בחול המועד. גם עבודה שהיא לצורך הרבים מותרת, כנהג אוטובוס או פקיד במקום ציבורי.
שאלה: הוצאה מתנור בשבת: רציתי לשאול שאלה בנוגע לתנור בשבת. לנו במשפחה יש תנור רגיל בלי מצב שבת או משהו כזה אלא תנור רגיל. רציתי לשאול אם לפני כניסת שבת אני מבשל בתנור תבשיל שמבושל כל צרכו ולפני כניסת שבת אני מכבה את התנור אבל אני משאיר בתנור את התבשיל המבושל כל צרכו כדי שישאר חם עד לארוחה האם מותר לי לפתוח אותו בשישי בערב אחרי כניסת שבת ולהוציא את המאכל
תשובה: ומועדים לשמחה, היות והתנור כבוי ואין בו שום חשש כיבוי או הדלקה על ידי הטרמוסטט, ניתן יהיה לפתוח את הדלת שלו ולהוציא ממנו את המאכל בשבת. הרב עזרא כהן
שאלה: עבודה בחוה"מ פסח: רציתי לדעת אם ישנו היתר לעבוד בחוה"מ פסח במקרה הבא: מעולם לא עבדתי בחוה"מ אך השנה נוצר מצב בו אני עוזב את עבודתי לאחר פסח. במקביל מצאתי מקום עבודה חדש בו האיש שמאייש את המשרה עוזב שבוע לאחר חוה"מ פסח. על כן יש צורך ממשי לבצע חפיפת תפקיד. להערכתי חפיפת תפקיד בשבוע האחרון של אותו אדם בחברה החדשה לא תספיק מה גם שאני לא ממש יודע כמה הראש שלו יהיה נתון בעבודה שבוע לפני עזיבתו. כמו כן התפקיד הוא מרכזי בחברה ועל כתפי האוחז בו מוטלת אחריות רבה. האם אני יכול לעבוד? האם מותר לי להנות מהכסף של אותה עבודה בחוה"מ? מה לגבי כתיבה? המון מדברי החפיפה אני רושם במחברת שייעדתי לכך האם עליי לעשות התרת נדרים?
תשובה: אם אתה יכול ללמוד את הנושאים מבלי לעשות מלאכה בעצמך הדבר מותר בתנאים שלך ניתן לכתוב במחשב אך לא הלדפיס
שאלה: אכילת קטניות שהוכנו על ידי ספרדי בבית אשכנזי בשבת איסרו חג: התחתנתי עם ספרדי שנוהג לאכול קטניות בפסח. הוריי הם אשכנזים - אוכלים שרויה אך לא קטניות. השנה אסרו חג חל בשבת ואנו מתארחים בחג ובשבת אצל הוריי. האם מותר לי להביא עימי תבשיל המכיל קטניות (שאכין ביו חמישי בבוקר במטבח שלי) והוא יאכל על ידי כל בני המשפחה (גם האשכנזים) בשבת? וחג שמח השאלה נשאלה בהמשך לשאלה "קטניות לאשכנזים בשבת שאחרי שביעי של פסח"
תשובה: מותר
שאלה: שעווה זה חמץ?: שעווה של נר נשמה, האם זה חמץ? וחג כשר ושמח:)
תשובה: וברכת ד' שעווה איננה חמץ. חג כשר ושמח יהודה הלוי עמיחי מכון התורה והארץ כפר דרום אשקלון
שאלה: בדיקת חמץ טרם החג: אני נוסע לליל הסדר עם משפחתי ומתעתד לחזור בעז"ה בחול המועד. אנו יוצאים כשלושה ימים לפני ליל הסדר. האם מותר לי לבצע בדיקת חמץ קודם זמנה? בנוסף, אני אעשה ואעזור בבדיקת החמץ של בעל הבית אליו ניסע. האם אברך שוב? האם לברך בפעם השניה ואז אצא ידי חובה בראשונה? חשוב כמובן לציין שאנו מנקים את הבית ומוכרים את החמץ טרם יציאתנו.
תשובה: עליך לבדוק בלילה לאור הנר ללא ברכה. בבית שבו תשהו בחג הואיל ומקצים לך חדר עליך לבודקו בליל י"ד חג שמח,
שאלה: הנאה מנתינה: הרב, ברצוני לשאול האם התחושה המופלאה אותה אני מרגישה בזמן נתינה (צדקה או ה אחרת) מורידה מערך הנתינה? אני ממש מתמלאת מלתת ולעזור לאנשים, אך לעיתים אני חושבת שאני עושה את המעשה יותר בשביל עצמי והתחושה הטובה שאני מקבלת בזמן הנתינה. מעין מעשה "אגואיסטי" שהנותן מקבל יותר (והרבה יותר) מהמקבל. אני בתחושה שאולי אני "מפספסת" משהו מהנתינה. הנתינה נעשית מול המקבל בלבד, כדי לעשות לו טוב. אין לי עניין "לפרסם" את אותה הנתינה ברבים. ולהפך, מעשים שנעשים כמתן בסתר, גורמים לי לתחושה עוד יותר טובה ונפלאה. האם זה נורמלי? האם ערך הנתינה יורד עם התחושה הזו? מקווה שהבהרתי את עצמי נכון וטוב.
תשובה: שמחה במעשה המצוה עושה את המצוה שלמה. אין חסרון בהרגשה הטובה בעשית חסד אלא מעלה.
שאלה: הכשררת שיש לפסח: שמעתי יש אומרים כי אין צורך לכסות את השיש והכיורים ודי בהרתחת קומקום מים ושפיכת המים על השיש והכיורים. הרי כשהמים מגיעים לשיש מהקומקום הם לא רותחים וכן גם אם בנקודת השפיכה המים רותחים יש פיזור של המים 10 סנ לצדדים על שיש קר ואז ודאי המים לא רותחים, אציין כי 35 שנים אני מצפה את השיש בנייר אלומיניום,אולם זקנתי ואין לי כח. מה לעשות? בני התחתן לפני שבוע כיצד עליו לנהוג?
תשובה: אם מכשירים את השיש כהלכה אין צורך בכיסוי כהלכה - משמעותה שפיכת מים רותחים על כל השיש והעברת עצם מלובן רותח ע"מ שהמים לא יצטננו (כגון מגהץ חם המנותק מהשקע!) ליתר הידור את יכולה לשפוך מים רותחים פעמיים בפעם הראשונה המים יצטננו בפעם השניה הם יישארו חמים ויחד עם המגהץ השיש יהיה כשר למהדרין גם ללא כיסוי
שאלה: מאש בפסח: רציתי לדעת מה מעמדה של קטנית המאש (מש) בפסח. לא נראה לי שהייתה ידועה לקדמונינו שגזרו על הקטניות.
תשובה: וברכת ד' מאש היא קטנית שכנראה לא הייתה ידועה בתקופת הראשונים שגזרו על הקטנית. לדעות שיש מקום להקל בקטניות שלא היו ידועות יש להקל, לדעת המ"ב שהחמיר בתירס שגם הוא לא היה ידוע בתקופת הגזרה אין להקל גם במ"ש, וכך הוא המנהג על פי דברי הרב פראנק זצ"ל. חג כשר ושמח יהודה הלוי עמיחי מכון התורה והארץ כפר דרום אשקלון
שאלה: כשרות חמוציות לפסח: : האם בחמוציות יש בעיה של קטניות או שאין? והאם יש בעיה בחמוציות באושר עד ירושלים?
תשובה: וברכת ד' החומציות יש חלק שהם ממותקות על ידי הוספת סוכרים וכד', יש חמוציות שהן ללא כל תוספות, בדרך כלל בחמוציות אלו אין בעיה, בחמוציות עם תוספות יש לבדוק מהן התוספות. חג כשר ושמח הרב יהודה הלוי עמיחי מכון התורה והארץ כפר דרום אשקלון
שאלה: רווח-סדק בקצה התיתורא בתפילין של יד: יש לי פתיחה של כחצי ס"מ עד סנטימטר בקצה התיתורא (כשמניחים את התפילין הרווח נמצא באזור שלכיוון המרפק משני הצדדים הקדמיים של התפילין) האם יש דרך לתקן זאת ואיך ניתן לתקן אותם?
תשובה: בד"כ ניתן לתקן. יש לתת לבעל מקצוע.
שאלה: חזרת הש"ץ בערבית: מדוע אין חזרה על תפילת 18 בערבית? ועל שאר התפילות יש.
תשובה: ומועדים לשמחה. חזרת הש"ץ נתקנה ביסודה כדי להוציא ידי חובה את החייב בתפילה שאינו יודע להתפלל בעצמו, כיון שתפילת ערבית רשות אין מצב של 'חייב' בתפילה הזקוק לש"ץ שיוציאו ידי חובה. ואף שכלל ישראל קיבלו על עצמם תפילת ערבית כחובה כיון שהחובה נובעת ממנהג לא חייבו בחזרת הש"ץ כדי לא להטריח את הציבור.
שאלה: צדקה לצורכי החג: נאספו מס נשים לקנות לאדם נזקק בגדים לצורך החג, "בלהה" הייתה אחראית על הקניה והעברת הבגדים ל"נזקק" לכן הכסף נשאר אצלה. "משה" קנה את החליפה מכספו הפרטי ואמר "בלהה" שתקח את הכסף שנאסף בשבילה לצורכי החג. האם יכולה היא לקחת את הכסף?! ואם כן,היא צריכה להודיע לשאר התורמים על כך?!
תשובה: האם "בלהה" במצב חמור עד שהיא נזקקת לצדקה?
שאלה: הכשרת כלי פורצלן לליל הסדר: אני בעל תשובה ויש בידנו כלי פרוצלן בהם אנחנו אוכלים את הסדר (אך אנו משתמשים בהם גם בראש השנה ואוכלים עליהם חמץ). האם יש צד להקל להשתמש בהם ר עצמו ע"י הגעלתם 3 פעמים? האם דין כלי פורצלן קל מדין כלי חרסינה?
תשובה: אומנם יש דעת יחיד שניתן להכשיר בהגעלה 3 פעמים אך היא אינה מקובלת ע"י רוב הפוסקים אך במצב שלכם אתם יכולים לסמוך בשעת הדחק על דעה זו
שאלה: הכשרת מכונת קפה לפסח: ברשותנו מכונת קפה והיינו רוצים להכשירה לפסח. מכל מה שקראנו הבנו שאין בעייה עם המכונה עצמה ורק צריך לנקות את ידית הקצפת החלב ולהזרים מים משם. השאלה היא מה עושים עם הידית שבה שמים את הקפה הטחון, זה עשוי ממתכת ופלסטיק ומשמש רק לצורך זה אבל מתערבב בכיור עם שאר הכלים במשך השנה.
תשובה: השאלה האם ברור לכם שטחנתם רק קפה נקי. אם לא הכניסו דברים אחרים, מספיק ניקוי יבש.
שאלה: בדיקת עבודות של תלמידים בחול המועד: אני מורה ויש לי הרבה עבודות של תלמידות לבדוק ולהחזיר אחרי פסח. לצערי עקב ההכנות הרבות לחג אני לא מגיעה לבדוק אותן לפני החג. האם זה נחשב דבר האבד שמותר לי לבדוק ולכתוב הערות בחול המועד? אם מותר לכתוב בשינוי- מה השינוי האפשרי כדי שלא יראה חריג במיוחד? וחג שמח!
תשובה: לא ראוי לעסוק בזה בימי הפסח. חג הפסח אינו חופש הוא נועד לעסוק בעבודת ד'
שאלה: כשרות תרופות לפסח: בני הקטן בן השנה סובל מאסטמה. הוא מחוייב מבחינה רפואית לטיפול מתמיד ומונע. אנו משתמשים בתרופה שנקראת singulair, המגיעה בצורת אבקה וניתנת ישירות לפה. לא מצאתי את התרופה ברשימת התרופות הכשרות לפסח באתר הכללית. האם יש פתרון לבעיה?
תשובה: ב"ה י"ד ניסן תשע"ב לגדעון רוזנטל נא להתקשר לד"ר אריה בכרך נייד: 050-7286924 חג שמח שניזכה לאכול השנה מהזבחים והפסחים הרב חגי בר-גיורא
שאלה: סיבת ליבון מסננת המדיח: לרב, בהמשך לשאלות בנושא הכשרת מדיח כלים לפסח ובנושא מעבר בין בשרי לחלבי באותו מדיח. 1. בחיפוש אחר דין הכשרת מדיח לפסח (או שימוש במדיח לבשרי חלבי) נראה כי קיימות שלל תשובות רבנים בנושא החל מניקוי המדיח ( המסננת) והפעלת סרק וכלה בניקוי, החלפת המסננת ליבונה. אשמח להבין מה מהות השוני בפסיקות המביאה לחילוקי דעות אלו? 2. אשמח להבין מדוע דנים במסננת המדיח בצורה פרטנית? הרי במסננת רק מתנקז החמץ (כשלמעשה, בשלב המים הרותחים הוא אפילו פגום כבר בסבון) אולם הרי בכל גוף המדיח החמץ פוגע יחד עם המים החמים מאוד? 3. למיטב ידיעתי, כלים שנשטפו במדיח שלא הוקפד בו על החלפת מסננת בין בשרי לחלבי - מותרים בשימוש (ככל הנראה בדיעבד) אולם לעתיד לבא נדרש להקפיד על החלפת המסננת. אשמח להבין על סמך מה היתר הכלים שנשטפו עד כה נשען? מראש, השאלה נשאלה בהמשך לשאלה "הכשרת מדיח כלים לפסח"
תשובה: במסננת יש חורים דקיקים ששומן חודר אליהם ולא ניתן לנקותם היטב אלא או ע":י החדרת סיכה לכל חור או ע"י ליבון אם אפשר
שאלה: מיחזור בקבוקים בחול המועד פסח: לפי חוק הפיקדון חייב כל בית עסק המוכר משקאות לקבל מהצרכן את הבקבוקים הריקים ולהחזיר לו את דמי הפיקדון. הרבנות הראשית, הנחתה את בתי העסק, לא לקבל בקבוקים ריקים בפסח כדי להמנע מהכנסת חמץ לבתי העסק. ושאלתי היא: האם בעל העסק המסרב להחזיר את דמי הפיקדון בפסח, רשאי לדרוש מהצרכן לשלם את דמי הפקדון כאשר הצרכן רוכש בקבוק משקה בפסח?
תשובה: כן. ניתן להשיבם לאחר הפסח וכך תקבל בחזרה את דמי הפיקדון. אם הם מכילים חמץ כגון בירה יש לשוטפם כדי שלא ישאר חמץ בביתך במשך הפסח
שאלה: זכר בליל הסדר: איך עושים זכר בשבת שהיא ליל הסדר?
תשובה: בליל פסח שחל בשבת לא עושים זכר כי אם עושים את הסדר כהילכתו והשמחה מתרחבת ובתוך הסעודה מודים גם על הולדת הבן. מזל טוב.
שאלה: כתיבה לילד בחול המועד לשם לימוד: תלמיד הלומד בת"ת עד כמעט ערב פסח, ויש לו פיגור מול חבריו לכיתה בשיעורים וביצוע המטלות, האם יש היתר לנצל את ימי חוה"מ להשלמת הפערים ולהתיר כתיבה כדי שאחרי החג יוכל להשתלב בקצב הרגיל?
תשובה: אם מדובר בשעורים בקודש או בעברית שגם היא מצוה יש מקום להתיר לילד שלפני בר מצוה.
שאלה: קביעת תאריך אזכרה - יום פטירה לא ידוע בוודאות: כיצד קובעים את תאריך האזכרה אם יום הפטירה אינו ידוע באופן ודאי? מדובר על מקרה שבו אדם נעלם, נמצא כמה ימים אח"כ ל"ע נפטר ויום הפטירה רק משוער (על פי גורמים רפואיים). התאריך הידוע בוודאות מוחלטת הינו רק יום הקבורה. ב
תשובה: אם לא ידוע, יש לבחור יום מסויים ובו לנהוג מנהגי האזכרה. אם ידוע מתי נקבר ולא ידוע מתי נפטר, יש לקבוע על פי הקבורה.
שאלה: איסור אכילת קיטניות בפסח ליוצאי עדות האשכנזים: 1. מדוע נאסר על יוצאי עדות האשכנזים לאכול קיטניות בפסח? 2. מה דינם של ילדים שנולדו מנישואים מעורבים של יוצאי עדות האשכנזים ועדות הספרדים? 3. עד איזה דור חל האיסור היתר של אכילת קיטניות בפסח על צאצאי נישואי "תערובת"?
תשובה: בגלל שעושים מהם מאכלים מזינים כמו מדגן ויש חשש לטעות מנהג האב מחייב את צאצאיו עד סוף כל הדורות
שאלה: חובת דיווח לאדם שעבר התעללות: האם חלה חובת דיווח על אדם שנפגע מינית משום "לא תעמוד על דם רעך". מחקרים מראים שאנשים שתקפו מינית בעבר ולא טופלו נתפסו ישובו לתקוף שוב. השאלה מקבלת תוקף לאור העובדה שאדם שנתקף ומוציא לאור את תקיפתו עלול להיפגע ממעשה זה- הן מבחינה נפשית ולעיתים הן מבחינה מעשית במקום עבודתו, במשפחתו, בשידוך וכדו. וכאן השאלה המורכבת יותר הינה- האם אדם צריך להקריב את שלומו וטובתו הנפשיים למען הציל אנשים אחרים? האם אדם צריך להקריב את עתידו (במקרים בהם יש חשש שכזה כמו אשה שנאנסה בעבר והדבר עלול לפגוע לה קשות בשידוך) על-מנת שלא לעבור על האמור בפסוק " ונפש כי-תחטא, ושמעה קול אלה, והוא עד, או ראה או ידע אם-לוא יגיד, ונשא עו נו"? לרב על זמנו
תשובה: יש לשקול היטב את המצב והנתונים. אם אכן תהיה פגיעה באדם אם ידווח על האירוע, אינו חייב לדווח עליו. בשורות טובות
שאלה: לדרוך על הכלה בחופה: ברצוני לשאול מהו מקור המנהג שחתן דורך על הכלה בשעת החופה?ובנוסף,האם מדובר במנהג או בהלכה ממש??
תשובה: אין מנהג כזה בהלכה.
שאלה: גבינת עזים לאשכנזים בפסח: האם מותר לאשכנזים לאכול בפסח גבינת עזים למרות שמצויין עליה "כשל"פ לאוכלי קטניות"? וחג שמח וכשר
תשובה: וברכת ד' לבני אשכנז אין לאכול את הגבינה הזאת בפסח. חג כשר ושמח הרב יהודה הלוי עמיחי מכון התורה והארץ כפר דרום אשקלון
שאלה: כשרות לפתית ונבטים של קטניות בפסח לאשכנזים: מה הדין לאכול תערובת לפתית בפסח לאשכנזים? האם נבטים טריים של קטניות כשרים לפסח לאשכנזים?
תשובה: וברכת ד' א. יש מקילים בלפתית, ויש אומרים שכיוון שיש לפתית אין לאכול, על כן יש לציין שיש תערובת לפתית כיוון שיש אוסרים. ב. חיטים מצומחות אסורות (עיין מ"ב סי' תנג ס"ק יז) כן גם קטניות מצומחות אסורות. חג כשר ושמח הרב יהודה הלוי עמיחי מכון התורה והארץ כפר דרום אשקלון
שאלה: חזרה ליהדות: אימי יהודיה ואבי נוצרי (התאבד חצי שנה לפני שנולדתי) כאשר אימי נפטרה (בגיל 86, ב- 2007 ) טמנתי אותה בבית העלמין היהודי בנצרת עילית. כאשר הייתי בבית העלמין, קראתי קדיש, קבלתי צמרמורת בגוף כיוון שאני יהודי במדינת היהודים ומוצהר כנוצרי, לכן החלטתי שאני חוזר ליהדות בעזרת יד לאחים, עברתי ברית מילה, פתחתי תיק בבית הדין הרבני בחיפה "חזרה ליהדות". בבית הדין נאמר לי שאני צריך ללמוד, אני לא יודיע מה ללמוד, מאיפו מתחילים. על עזרתכם.
תשובה: ב"ה מאוד התרגשתי לקרוא את מכתבך, לחוש את הרצינות שלך, ואת האמת שבה אתה כותב את הדברים. לדעתי העניה, אתה יכול או לשאול בבית הדין בחיפה מה לעשות, או אם אתה בחיפה, לפנות לרב אבידן חזני ולהתייעץ איתו על כך. הרב אבידן הוא רב הגרעין התורני בשכונת הדר בחיפה, והוא גם ראש הישיבה במקום. תוכל למצוא את הפרטים ואת המספרים ליצור קשר דרך הכתובת הבאה: בברכת הצלחה רבה הרב יצחק גרינבלט zahig1 gmail.com
שאלה: טבילת קומקום חרסינה חשמלי (מוצר חדש): ב"ה המציאו עכשיו קומקום חדש עשוי חרסינה שאפשר להרתיח בו מים באופן חשמלי. האם צריך לטבול אותו? איני יודעת איפה הוא מיוצר. ב
תשובה: תטבילי בלי ברכה.
שאלה: חשד לגזל וביזבוז כספי ביהכ"נ: לכבוד הרב. אני חבר בהנהלת ביכנ"ס. חברי ההנהלה לא נבחרו אלא התנדבו. אני המטפל בעניינים הכספיים. בבדיקה נתגלו ממצאים חמורים מאוד שנעשו ע"י יו"ר ההנהלה וכן ע"י חברי ההנהלה. כמו: משיכה פרטית בסכום של 7500ש"ח.ת לספק עבור אירוע אישי של חבר הנהלה בסך 3500ש"ח.רכישות עבור ציוד מספק מכרמיאל כשאנו נמצאים ברחובות והת 50 יותר מספק אחר ברחובות. הטבות הנאה, הנחות ומחירי מבצע שניתנו ללא התייעצות ושיתוף ההנהלה למתפללים שונים וכיו"ב. העברתי להנהלה ולבעלי העניין : דוחות, מכתבים לבירור הממצאים, מכתבי חוב ואין תגובה. רוב החריגות בוצעו ע"י היו"ר ויתר חברי ההנהלה מגבים אותו ופועלים נגדי. מיציתי מספר מהלכים לטיפול פנימי אולם ההנהלה לא מגיבה. מה היכולת והמהלכים החוקיים בהם אוכל לטפל בחריגות?
תשובה: כיון שנראה לך שחברי העמותה גונבים את ממון הציבור, נכון שאתה תפסיק את הדבר ואם אינך יכול, אתה צריך להודיע על כך לציבור, כדאי להציע להם לבוא אתך לברר את הנושא מול בית דין או רב מוכר, ואם תראה שאינם רוצין תאמר להם שאם לא יבואו תאלץ לפרסם את הדברים לציבור, הר' מרדכי גרוס.
שאלה: ספר תורה קטן המושלך על הרצפה: ספר תורה קטן מודפס ואינו כתוב על קלף. ראיתי אחד זרוק על הרצפה. האם עלי להתריע בפני הבעלים של הספר לעשות תיקון כלשהוא?
תשובה: לא. רק למנוע את ביזיון החומש.
שאלה: פרסים של הגרלה שלא ניתנו בזמן: לפני כשנה חברי ואני ערכנו שוק פורים שלא למטרות רווח, ובשוק התקיימה הגרלה על פרסים. מכיוון שחלק מהזוכים לא היו נוכחים בהגרלה לקחנו את הפרסים כדי להביא להם אותם בהזדמנות אחרת. היום (יותר משנה לאחר השוק) מצאתי חלק מהפרסים שנשכחו ולא הגיעו ליעדם, ולמרות שיש על הפרס את פרטי הזוכה, רציתי לברר מה הדין לגבי ההחזרה לבעלים - מכיוון שייתכן מאוד שחלק מהפרסים (שמהווים קופונים למסעדות וכדו ) לא תקפים יותר ועלולים לגרום אי נעימות לזוכה, כיצד עלינו לנהוג?
תשובה: פרסים שעדיין שווים עליכם לעשות מאמץ לתנם לזוכים. אך פרסים ששווים פג תוקף, כאבדה שאבדה ואין עליכם חיוב.
שאלה: כשרות שמרים לפסח: האם מותר להשהות בבית שמרים יבשים אני נוהג לא להשתמש במכירה בחמץ גמור
תשובה: בדרך כלל שמרים רגילים אינם חמץ
שאלה: בישול בכלי חלבי מאכל בשרי: מה דין התבשיל? השאלה נשאלה בהמשך לשאלה "בישול בשר בכלי חלבי"
תשובה: מאחר והסיר אינו בן יומו, מותר לאכול את התבשיל.
שאלה: להחזיר חובות: כבוד הרב אנשים בישראל לא משלמים חובות ורוצים שישלמו להם חוב, האם אני צריך לשלם חובות כאשר אנשים לא משלמים לי חובות וגם אני מרגיש שהמחיר שגובים מופרז, האם זה ר שהם גובים הרבה כסף?
תשובה: ראשית, ההכללה שאנשים לא מחזירים חובות היא לא נכונה בכלל. רוב מוחלט של ההלוואות בארץ מוחזרות. מי שלא יחזיר לא יקבל הלוואה נוספת ועוד שזה לא מוסרי. שנית, עלייך יש חובה להחזיר את הללואה שלקחת. אם אדם אחר לא החזיר לך את הלוואה שנתת לו, מה אשם מי שהלווה לך? הוא היה ר וסמך עליך.
שאלה: בר מצווה בשבת: בני נולד ב-ח בשבט שנת תש"ס, 15 1 2000. רציתי לדעת איזו פרשה הוא יקרא בבר המצווה.
תשובה: ח' בשבט בשנת תשע"ג יוצא בשבת פרשת בא. זוהי השבת בא הוא עולה לתורה וזו הפרשה אותה הוא קורא. בברכת התורה, WWW.Yeshiva.org.il